Բարբերի

Բարբերի, բրիտանական նորաձևության տուն է։ Ընկերությունը հայտնի է իր երկար և նեղ վերարկուներով, որը ստեղծել է հենց Burberry–ի հիմնադիր Թոմաս Բարբերին։ 2014 թվականից սկսած ընկերության գլխավոր գործադիր տնօրենը Քրիստոֆեր Բեյլին է։ 2014 թվականին Բարբերին գնահատվեց 73–րդը Interbrand–ի «Լավագույն համաշխարհային ապրանքանիշները» ցանկում։

Պատմություն

Վաղ տարիներ․ 19-րդ դար 
1856 թվականին 21 ամյա Թոմաս Բարբերին ստեղծեց ընեկրության առաջին բացօթյա խանութը Բասինգսթոքում (Անգլիա)։ Բարբերին ընկերության օրիգինալ անվանումն է, սակայն կար ժամանակ երբ այն կոչվում էր Burberrys, և նաև որոշ երկրներում կոչում էին Burberrys of London, սակայն անվանումը նորից վերականգվեց, բայց հին անունները մինչ այժմ ասում են որոշ երկրներում։ 1891 թվականին բացվեց խանութ Լոնդոնում։

20–րդ դար 

1901 թվականին հայտնաբերվեց ընկերության լոգոն, որում պատկերված է ասպետ ձիու վրա և «Prorsum» լատիական բառը, որը նշանակում է հարձակում։ 1911 թվականին Բարբերին ստեղծեց Ռուալ Ամունդսենի, ով առաջին անգամ հասավ Հարավային բևեռ և 1914 թվականի Անտարկտիդա մեկնողների արշավական Էռնեստ Շեքլտոնի զգեստերը։ 1924 թվականին Ջորջ Մելորին Էվերեստ բարձրանալու իր ձախորդ փորձի ժամանակ կրել էր Բարբերիի ստեղծած բաճկոնը։

1914 թվականին ընկերությունը ստեղծեց երկար վերարկու War Office–ի սպայի համար։ Պատերազմից հետո այդ վերարկուն դարձավ շատ հայտնի բնակիչների համար։

Բարբերիn նաև ստեղծել է ավիացիոն հագուստներ։ 1937 թվականին ամենաարագ թռիչքի՝ Քեյփթաունից Լոնդոն, հովանավորը եղել է Բարբերին։

Բարբերին եղել է անկախ ընկերություն մինչև 1955 թվականը, իսկ հետո այն միացել է Great Universal Stores կազմակերպությանը)։

21–րդ դար 

Քրիստոֆեր Բեյլին 2001 թվականի մայիսին դարձավ ընկերության ստեղծագործական տնօրենը։ 2005 թվականի դեկտեմբերին Great Universal Stores կազմակերպությանը հրաժարվեց ընկերությունից։ 2006 թվականին Ռոուզ Մարի Բրավոն, ով գլխավոր գործադիր տնօրենն էր և հասցրել էր ընկերությանը շուկայական հաջողությունների, որոշեց, որ պետք է անցնի թոշակի։ 2006 թվականի հունվարին Անջելա Ահրենդթսը եկավ ընկերություն և նույն թվականի հուլիսի 1–ին դարձավ գլխավոր գործադիր տնօրենը։ Կատարելով որոշ փոփոխություններ, նա հասավ մեծ հաջողությունների։ Փոփոխություններից մեկը այն էր, որ նրանք սկսեցին վաճառել իրենց ապրանքները առցանց՝ սկզբում ԱՄՆ–ում, ապա Մեծ Բրիտանիայում, իսկ հետո մնացած Եվրոպական երկրներում։ 2009 թվականի նոյեմբերին Քրիստոֆեր Բեյլին դարձավ գլխավոր ստեղծագործական տնօրենը, չնայած 2012 թվականին Ահրենդթսը դարձավ ամենաշատ վարձատրվող գործադիր տնօրենը Մեծ Բրիտանիայում շուրջ 16.9 միլիոն ֆունտ ստերլինգով, և դարձավ առաջին կինը, ով հասել է այդպիսի հաջողությունների։

2013 թվականի հոկտեմբերին հայտարարվեց, որ Ահրեդթսը դառնալու է ավագ փոխնախագահ, իսկ նրա տեղը կզբաղեցնի Բեյլին։ Իր պաշտոնի ժամանակ նա զարգացրեց Բարբերիի բյուջեն 2 միլիարդ ֆունտ ստերլինգով։

Բարեգործություն 

The Burberry Foundation–ը Բարբերի ընկերության բարեգործական կազմակերպությունն է հիմնադրված 2008 թվականին։ Այն օգնում է հասկացնել և իրականացնել երիտասարդ մարդկանց երազանքները իրենց ստեղծակորգական հմտությունների շնորհիվ։

Բրենդներ 

Բարբերին հանդես է գալիս երեք բրենդների ներքո․

 Burberry Prorsum՝ ամենամեծ հավաքածուների ցանցը, որը հիմակաում ներկայացվում է նորաձևության շոուներին
 Burberry London՝ հարմարավետ և ամենօրյա
 Burberry Brit՝ երեկոյան և խնջույքային

Խանութներ 

Բարբերին իր հավաքածուները վաճառում է իրենց առանձին խանութներում և բարձրակարգ հանրախանութներում՝ բուտիկների տեսքով։ Ունի ավելի քան 500 խանութներ շուրջ 50 երկրներում, ներառյալ Հայաստանում։

Պատկերասրահ

Ծանոթագրություններ